**Regulament concurs de hărți** Natura orașelor din România

**Articolul 1. Informații generale**

În cadrul conferinței finale a proiectului H2020 ThinkNature, organizată la București în perioada 2-3 Septembrie 2019 (mai multe detalii aici - https://platform.think-nature.eu/bucharestforum), va avea loc și o expoziție a concursului de hărți pentru studenți cu tema “Natura orașelor din România”.

**Articolul 2. Cine poate participa?**

Concursul de hărți se adresează tuturor tuturor studenților din ciclurile licență și master înmatriculați în cadrul domeniilor știința mediului și geografie la o Facultate din România.

**Articolul 3. Desfășurarea concursului**

Participanții trebuie să trimită în perioada 20 iulie – 15 Septembrie 2019 maxim 3 hărți (câte una pentru fiecare secțiune a concursului) la adresa [mihairazvan.nita@g.unibuc.ro](mailto:mihairazvan.nita@g.unibuc.ro). Se poate transmite doar o hartă sau două, dar cu respectarea regulii de a avea o singură hartă pentru fiecare secțiune.

Hărțile transmise trebuie să ilustreze una din cele trei secțiuni ale concursului:

- Secțiunea A – **Dinamica naturii în orașe**

- Secțiunea B – **Evaluarea beneficiilor și deserviciilor naturii**

- Secțiunea C – **Soluții inovative ale naturii în orașe**

Fiecare hartă va fi însoțită de un document text care să conțină:

1. Titlul hărții (în engleză)
2. O scurtă descriere a poveștii din spatele hărții (maxim 250 de caractere),
3. Prezentare în alte maxim 250 de caractere a surselor de date și softurilor utilizate pentru realizarea hărții.

În momentul transmiterii pe e-mail a hărții, participanții vor respecta următoarele:

- Denumire e-mail: Concurs Harta Natura Nume Prenume.

- Fiecare fotografie să fie într-un fișier atașat salvat cu numele: nume\_prenume\_titlu\_secțiune.

- În mesaj trebuie să se menționeze numele si prenumele autorului, datele de contact (adresa de e-mail, număr de telefon) specializarea și anul, facultatea și universitatea.

Prin înscrierea la concurs, fiecare participant acceptă faptul că documentele transmise pot fi difuzate și exploatate în mod liber de organizatori.

**Articolul 4. Specificațiile Hărților**

Participanții vor trebui să se asigure în momentul trimiterii hărților că următoarele condiții sunt respectate:

- format .JPG sau JPEG

- dimensiune minimă 1680x1050 px.

- legendă și toate elementele de pe hartă în limba engleză.

**Articolul 5. Descrierea concursului. Jurizare**

Participanții transmit hărțile și informațiile suplimentare (art.3 și art. 4) la adresa [mihairazvan.nita@g.unibuc.ro](mailto:mihairazvan.nita@g.unibuc.ro) în perioada 20 iulie – 15 Septembrie 2019.

Fiecare hartă va intra în două etape de jurizare:

În prima etapă toate hărțile vor fi încărcate pe pagina de Facebook specializării Evaluarea Integrată a Stării Mediului (<https://www.facebook.com/masterEISM/>). Pentru desemnarea celei mai populare hărți se va ține cont de numărul de like-uri primite de fiecare imagine. Perioada de votare este 16 – 25 septembrie 2019.

În cea de-a doua etapă, un juriu format din experți în domeniu va analiza toate hărțile și va desemna câte un câștigător pentru fiecare din cele 3 secțiuni din concurs.

Fiecare participant înregistrat în competiție va primi o diplomă de participare.

**Premiile** competiției sunt reprezentate de Premiul I, II și III pentru fiecare din cele 3 secțiuni, și Premiul I, II și III de popularitate. Câștigătorii desemnați vor fi premiați în cadrul conferinței *Bucharest Forum on NBS - Re-thinking the nature of cities*.

Cele mai expresive hărți vor selectate de un juriu de specialitate si vor fi incluse în expoziția "***Natura orașelor din România***" ce va avea vernisajul pe data de **2 Octombrie 2019** în cadrul conferinței *Bucharest Forum on NBS - Re-thinking the nature of cities*.

**Articolul 6. Acceptarea regulamentului**

Participarea la acest concurs implică acceptarea prezentului regulament. Orice greșeală de informare sau declarație falsă de identitate va atrage automat eliminarea participantului.